जिउस

जिउस (प्राचीन ग्रीक : Ζεύς) ​​प्राचीन ग्रीक धर्म व पौराणिक बाखनय् सर्गः व पल्पसाया द्यः ख। वय्कलं ओलम्पस पर्वःय् द्यःतेगु जुजुया रुपय् शासन याइ। वय्कःया नामं रोमन समकक्षी द्यः जुपितर(जिउस व पितर खँग्वः स्वाना)या नां वःगु ख। 

जिउस क्रोनस व रियाया मचा ख, वय्कःया दाजुकिजा तःकेहेंतेगु दकलय् कान्छाम्हया कथं जन्म जुल। छुं बाखनय् धाःसा वय्कःयात दकलय् जेथाम्ह कथं कायेगु या। अप्व परम्पराय् वय्कःया इहिपा हेरा नाप जुइ। हेरा व वय्कःया मस्तपिं एरिज, एइलेथिया, हेबे व हेफेस्टस ख। डोडोनाया ओरेकलय् वय्कःया कला डायोन ख धका नं धयातःगु दु।इलियाडय् डायोन व वय्कःया मचा एफ्रोडाइटी जूगु धयातःगु दु। थियोगोनी कथं जिउसया न्हापांम्ह कलाः मेटिस ख , गुम्हेस्यां नापं वय्कःया म्ह्याय् एथेना जुल। जिउस थःगु कामुक ज्याया निंतिं बदनाम जुल। थुकिया लिच्वः कथं वय्कःया यक्व दैवीय व हिरो सन्तान दत, गुकिलि अपोलो, आर्टेमिस, हर्मिज, पर्सेफोन, डायोनिसस, पर्सियस, हेराक्लिस, हेलेन अफ त्रोइ, माइनोस, व म्युज ला।

स्वयादिसँ
 प्राचीन ग्रीस

लिधंसा

पुचः:प्राचीन ग्रीक धर्म